РОТАРИ ИНТЕРНЕШЪНЪЛ ДИСТРИКТ 2482 – БЪЛГАРИЯ

РОТАРИ КЛУБ ......................

**Правилник на Ротари клуб \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Клубният правилник допълва Стандартната конституция на Ротари клуба и установява общите практики на клуба. Клаузите в този документ са препоръчителни, но веднъж одобрени, стават задължителни за всички членове на клуба. Адаптирайте ги така, че да отразяват практиките на вашия клуб, и потвърдете, че не противоречат на конституцията и правилника на РИ, стандартната конституция на Ротари клуба (с изключение на позволеното) и Кодекса с ротарианските практики. По-долу са отбелязани членовете, които вашият клуб трябва да включи.*

|  |  |  |
| --- | --- | --- |
| **Член** | **Тема** | **страница** |
|  | Определения | 2 |
|  | Борд на директорите | 2 |
|  | Избори и мандати | 2 |
|  | Задължения на офицерите | 3 |
|  | Срещи | 3 |
|  | Членски внос | 4 |
|  | Метод на гласуване | 4 |
|  | Комисии | 4 |
|  | Финанси | 5 |
|  | Метод на избиране на членове | 5 |
|  | Изменения | 5 |

Член 1. Определения

1. Борд – Съветът на директорите на този клуб

2. Директор – член на съвета на директорите на този клуб

3. Член – член на този клуб, който не е почетен член

4. Кворум – минималният брой участници, които трябва да присъстват по време на гласуване: една-трета (1/3) от клубните членове за клубни решения и мнозинството от директорите за решения на клубния борд

5. РИ – Ротари Интернешънъл

6. Година – дванайсетмесечният период, който започва на 1 юли

Вашият клуб може да избере как да дефинира кворума за целите на гласуването.

Член 2. Борд на директорите

Управляващият орган на този клуб е Бордът на директорите, който включва, като минимум, президентът, последният паст президент, елект президентът, секретарят и касиерът.

*Стандартната конституция на Ротари клуба изисква клубният правилник да включва член 2. Гореизброените офицери трябва да бъдат членове на клубния борд. Бордът на вашия клуб може да има допълнителни членове като вице-президента, президента номини, церемониалмайстора или други директори. Ако вашият клуб има сателитен клуб, включете и членовете на техния клубен борд в този член.*

Член 3. Избори и мандати

**Параграф 1** – Един месец преди събранието за избор, членовете номинират кандидати за президент, вице-президент, секретар, касиер и всяка отворена позиция за директор. Номинациите могат да бъдат представени от комисия по номинациите или от членове по време на събранието, или по двата начина едновременно.

**Параграф 2** – Кандидатите, получили мнозинство от гласовете за всеки пост, се обявяват за избрани на съответната длъжност.

**Параграф 3** – Ако офицер или член на Борда освободи позицията си, останалите членове на Борда назначават заместник.

**Параграф 4** – Ако офицер-елект или директор-елект освободи позицията си, останалите елект-директори назначават заместник.

**Параграф 5** – Мандатите за длъжността на всяка роля са:

Президент – една година

Вице-президент - \_\_\_\_\_\_\_\_\_\_

Касиер - \_\_\_\_\_\_\_\_\_

Секретар - \_\_\_\_\_\_\_\_

Церемониалмайстор - \_\_\_\_\_\_\_\_

Директор - \_\_\_\_\_\_\_\_\_

*Стандартната конституция на Ротари клуба изисква Правилникът на вашия клуб да конкретизира изборния процес. Ако се използва номинационна комисия, включете детайли как се назначава тя. Мандатът за поста на клубния президент се определя на една година в Стандартната конституция на Ротари клуба. Когато не бъде избран наследник, мандатът на настоящия президент може да бъде удължен с още една година.*

Член 4. Задължения на офицерите

**Параграф 1** – Президентът председателства срещите на клуба и на Борда.

**Параграф 2** – Последният паст президент служи като директор на клубния борд.

**Параграф 3** – Елект президентът се подготвя за своя мандат и служи като директор.

**Параграф 4** –Вице-президентът председателства срещите на клуба и Борда, когато президентът отсъства.

**Параграф 5** – Директорът присъства на срещите на клуба и борда.

**Параграф 6** – Секретарят води архив на членския състав и присъствието.

**Параграф 7** – Касиерът държи под свое попечителство всички средства и осигурява осчетоводяването им.

**Параграф 8** – Церемониалмайсторът поддържа реда на клубните срещи.

*Вижте наръчниците за лидерите на Ротари клубовете за детайли за ролите на клубните офицери.*

Член 5. Срещи

**Параграф 1** – Годишната среща на този клуб за избор на офицерите и директорите, които ще служат през следващата ротарианска година се провежда не по-късно от 31 декември.

**Параграф 2** – Този клуб се среща както следва: …..…. Всички клубни членове ще бъдат своевременно известени за всяка промяна в редовната среща или за нейната отмяна.

**Параграф 3** – Редовните срещи на Борда на директорите се провеждат всеки месец. Специални заседания на Борда на директорите се свикват от президента по негова преценка или по искане на двама директори след надлежно предизвестие.

*Стандартната конституция на Ротари клуба изисква Правилникът на клуба да включва член 5, параграф 2.*

Член 6. Членски внос

Годишният членски внос е …… Той се плаща, както следва: ............................ Годишният членски внос включва членски внос към РИ, абонамент за официално списание, членски внос към дистрикта, клубни такси и други плащания към Ротари или дистрикта на база брой членове.

*Стандартната конституция на Ротари клуба изисква Правилникът на клуба да включва член 6.*

Член 7. Метод на гласуване

Този клуб взема своите решения чрез явно гласуване или с вдигане на ръка освен в случаите на избор на офицери и директори, когато се използва тайно гласуване. Бордът може да определи някои специфични решения да се вземат с тайно гласуване вместо с явно.

*Тук включете процедурите за гласуване на сателитния клуб.*

Член 8. Комисии

**Параграф 1** – Комисиите на този клуб са изброените в член 11, параграф 7, от Стандартната конституция на Ротари клуба, както и следните: \_\_\_\_\_\_\_\_\_\_\_\_\_\_\_\_\_\_\_\_\_.

**Параграф 2** – Президентът е служебен член на всички комисии.

**Параграф 3** – Всеки председател отговаря за редовните срещи и дейността на комисията, ръководи и координира нейната работа и докладва на Борда за всички нейни дейности.

*Клубните комисии координират дейностите си, за да се постигнат годишните и дългосрочните цели на клуба.*

**Член 9. Финанси**

**Параграф 1** – Преди началото на всяка финансова година Бордът изготвя бюджет за очакваните приходи и разходи.

**Параграф 2** – Касиерът депозира всички клубни средства в банка, посочена от Борда на директорите. Клубните средства се разделят в две банкови сметки: клубни операции и проекти за служба.

**Параграф 3** – Всички сметки се плащат от касиера или друг упълномощен офицер с одобрение от двама офицери или директори.

**Параграф 4** – Веднъж годишно квалифицирано лице извършва ревизия на финансовите операции.

**Параграф 5** – Клубните членове получават годишния финансов отчет на клуба. На годишната среща се представя полугодишен отчет, заедно с текущите приходи и разходи и приходите и разходите от предходната година.

**Параграф 6** – Финансовата година на този клуб започва на 1 юли и завършва на 30 юни.

Член 10. Метод за избиране на членове

**Параграф 1** – Член на клуба предлага на Борда и/или на комисията по членството името на кандидат за членство или друг клуб предлага свой член, който се прехвърлят или е бивш член.

**Параграф 2** – Бордът одобрява или отхвърля предложението в срок от 30 дни от неговото подаване и уведомява вносителя относно своето решение.

**Параграф 3** – Ако решението на Борда е положително, потенциалният член бива поканен да се присъедини към клуба.

*Процесът за реакция на възражения, повдигнати от настоящи членове, може да бъде включен тук.*

Член 11. Изменения

Този правилник може да бъде изменян на всяка редовна среща. Изменението на клубния правилник изисква писмено предизвестие до всеки член 21 дни преди срещата, наличие на кворум за гласуването и две-трети от гласовете да са в подкрепа на изменението. Всяко изменение на този правилник трябва да е в съответствие със Стандартната конституция на Ротари клуба, на конституцията и правилника на РИ, както и на Кодекса с ротарианските практики.